CELEX: 32014R1312
Language: da
Date: 2014-12-10 00:00:00
Title: Kommissionens forordning (EU) nr. 1312/2014 af 10. december 2014 om ændring af forordning (EU) nr. 1089/2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatatjenester

11.12.2014   
            
            
               DA
            
            
               Den Europæiske Unions Tidende
            
            
               L 354/8
            
         KOMMISSIONENS FORORDNING (EU) Nr. 1312/2014
   af 10. december 2014
   om ændring af forordning (EU) nr. 1089/2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatatjenester
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (1), særlig artikel 7, stk. 1, og
   ud fra følgende betragtninger:
   
               (1)
            
            
               Kommissionens forordning (EU) nr. 1089/2010 (2) fastlægger kun de tekniske ordninger for interoperabilitet for geodatasæt.
            
         
               (2)
            
            
               Geodatatjenesters interoperabilitet er kendetegnet ved, at data kan kommunikeres, udføres eller overføres mellem tjenesterne. Der er derfor behov for yderligere dokumentation af geodatatjenesterne med flere. I mindre grad vedrører interoperabilitet også harmoniseringen af tjenesteindholdet, hvilket ikke er tilfældet for gennemførelsesbestemmelserne for geodatasæt.
            
         
               (3)
            
            
               I forbindelse med gennemførelsesbestemmelserne i henhold til direktiv 2007/2/EF blev vægten i første omgang lagt på de centrale tjenester, dvs. nettjenesterne, jf. Kommissionens forordning (EF) nr. 976/2009 (3), og på interoperabilitet for geodatasæt, jf. forordning (EU) nr. 1089/2010. Forordning (EU) nr. 1089/2010 bør nu ændres, så den omfatter gennemførelsesbestemmelserne for geodatatjenesterne.
            
         
               (4)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 22 i direktiv 2007/2/EF —
            
         VEDTAGET DENNE FORORDNING:
   Artikel 1
   Forordning (EU) nr. 1089/2010 ændres som følger:
   
               1)
            
            
               Artikel 1 affattes således:
               »Artikel 1
               Genstand og anvendelsesområde
               1.   Ved denne forordning fastsættes kravene til de tekniske ordninger for interoperabilitet og, hvor det er muligt, harmonisering af geodatasæt og -tjenester svarende til temaerne i bilag I, II og III til direktiv 2007/2/EF.
               2.   Denne forordning finder ikke anvendelse på nettjenester, der er omfattet af Kommissionens forordning (EF) nr. 976/2009 (4).
            
         
               2)
            
            
               I artikel 2 indsættes følgende punkt 31 til 38:
               »31.   »endepunkt (end point)«: internetadressen, der anvendes til direkte kald af en operation, som stilles til rådighed af en geodatatjeneste
               32.   »adgangspunkt (access point)«: internetadresse, der omfatter en detaljeret beskrivelse af geodatatjenesten, herunder en liste over endepunkter, som muliggør dens udførelse
               33.   »aktiverbar geodatatjeneste (invocable spatial data service)«: alle følgende geodatatjenester:
               
                           a)
                        
                        
                           en geodatatjeneste med metadata, som opfylder kravene i Kommissionens forordning (EF) nr. 1205/2008 (5)
                           
                        
                     
                           b)
                        
                        
                           en geodatatjeneste med mindst én ressourcefinder, som er et adgangspunkt
                        
                     
                           c)
                        
                        
                           en geodatatjeneste i overensstemmelse med et dokumenteret og offentligt tilgængeligt sæt tekniske specifikationer, der giver de nødvendige oplysninger med henblik på dens udførelse
                        
                     34.   »interoperabel geodatatjeneste (interoperable spatial data service)«: en aktiverbar geodatatjeneste, som opfylder kravene i bilag VI
               35.   »harmoniseret geodatatjeneste (harmonised spatial data service)«: en interoperabel geodatatjeneste, som opfylder kravene i bilag VII
               36.   »konform geodatatjeneste (conformant spatial data service)«: en geodatatjeneste, som opfylder kravene i denne forordning
               37.   »operation (operation)«: en handling, som understøttes af en geodatatjeneste
               38.   »grænseflade (interface)«: det nævnte sæt operationer, som karakteriserer en enheds adfærd, jf. ISO 19119 : 2005.
            
         
               3)
            
            
               I artikel 6 foretages følgende ændringer:
               
                           a)
                        
                        
                           Titlen affattes således:
                           »Kodelister og domæneværdilister for geodatasæt«
                        
                     
                           b)
                        
                        
                           Den indledende tekst i stk. 1 affattes således:
                           »Kodelisterne skal være af en af de nedenstående typer, som angivet i bilag I til IV:«
                        
                     
         
               4)
            
            
               I artikel 8 tilføjes følgende som stk. 3:
               »3.   Dataopdateringerne skal stilles til rådighed for alle relaterede geodatatjenester i henhold til den frist, der er anført i stk. 2.«
            
         
               5)
            
            
               Efter artikel 14 indsættes følgende artikler:
               »Artikel 14 a
               Krav til aktiverbare geodatatjenester
               Senest 10. december 2015 stiller medlemsstaterne metadata om de aktiverbare geodatatjenester til rådighed i overensstemmelse med kravene i bilag V.
               Artikel 14b
               Interoperabilitetsordninger og harmoniseringskrav i forbindelse med aktiverbare geodatatjenester
               De aktiverbare geodatatjenester, som vedrører dataene indeholdt i mindst et konformt geodatasæt, skal opfylde interoperabilitetskravene i bilag V og VI, og, hvor det er praktisk muligt, harmoniseringskravene i bilag VII«.
            
         
               6)
            
            
               Som bilag V indsættes bilag I til denne forordning.
            
         
               7)
            
            
               Som bilag VI indsættes bilag II til denne forordning.
            
         
               8)
            
            
               Som bilag VII indsættes bilag III til denne forordning.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i alle medlemsstater.
      Udfærdiget i Bruxelles, den 10. december 2014.
      
         
            På Kommissionens vegne
         
         Jean-Claude JUNCKER
         
            Formanden
         
      
   
   
      (1)  EUT L 108 af 25.4.2007, s. 1.
   
      (2)  Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester (EUT L 323 af 8.12.2010, s. 11).
   
      (3)  Kommissionens forordning (EF) nr. 976/2009 af 19. oktober 2009 om gennemførelse af Europa-Parlamentets og Rådets direktiv 2007/2/EF for så vidt angår nettjenesterne (EUT L 274 af 20.10.2009, s. 9).
   
      (4)  Kommissionens forordning (EF) nr. 976/2009 af 19. oktober 2009 om gennemførelse af Europa-Parlamentets og Rådets direktiv 2007/2/EF for så vidt angår nettjenesterne (EUT L 274 af 20.10.2009, s. 9).«
   
      (5)  Kommissionens forordning (EF) nr. 1205/2008 af 3. december 2008 om gennemførelse af Europa-Parlamentets og Rådets direktiv 2007/2/EF med hensyn til metadata (EUT L 326 af 4.12.2008, s. 12)«
   
      BILAG I
      
         
            »BILAG V
            GENNEMFØRELSESBESTEMMELSER FOR AKTIVERBARE GEODATATJENESTER
            DEL A
            
               Skrivekonventioner
            
            I lighed med forordning (EF) nr. 1205/2008 anvendes følgende skrivekonventioner for geodatatjenesters metadata.
            Hvor det er angivet i beskrivelsen af metadataelementerne, anvendes værdidomænerne med den multiplicitet, der er anført i de relevante tabeller. I forbindelse med et bestemt domæne defineres hver værdi ved:
            
                        —
                     
                     
                        et identifikationsnummer
                     
                  
                        —
                     
                     
                        et tekstnavn for personer, der kan oversættes til de forskellige fællesskabssprog
                     
                  
                        —
                     
                     
                        et sprogneutralt navn til computere (værdien udtrykt i parentes)
                     
                  
                        —
                     
                     
                        en valgfri beskrivelse eller definition.
                     
                  Tabellen indeholder følgende oplysninger:
            
                        —
                     
                     
                        første kolonne indeholder henvisningen til afsnittet i bilaget, hvor metadataelementet eller gruppen af metadataelementer er defineret
                     
                  
                        —
                     
                     
                        anden kolonne indeholder navnet på metadataelementet eller gruppen af metadataelementer
                     
                  
                        —
                     
                     
                        i tredje kolonne specificeres et metadataelements multiplicitet. Multipliciteten udtrykkes ifølge notationen for multiplicitet i Unified Modelling Language (UML), hvori
                        
                                    —
                                 
                                 
                                    N betyder, at der kun må være N instanser af dette metadataelement i et resultatsæt
                                 
                              
                                    —
                                 
                                 
                                    1..* betyder, at der skal være mindst én instans af dette metadataelement i et resultatsæt
                                 
                              
                                    —
                                 
                                 
                                    0..1 viser, at tilstedeværelsen af metadataelementet i et resultatsæt er betinget, men at metadataelementet kun kan optræde én gang
                                 
                              
                                    —
                                 
                                 
                                    0..* viser, at tilstedeværelsen af metadataelementet i et resultatsæt er betinget, men at metadataelementet kan optræde en eller flere gange
                                 
                              
                                    —
                                 
                                 
                                    når multipliciteten er 0..1 eller 0..*, definerer betingelsen, hvornår metadataelementerne er påbudt.
                                 
                              
                  
                        —
                     
                     
                        fjerde kolonne indeholder en betinget angivelse, hvis elementets multiplicitet ikke gælder for alle typer ressourcer. Ellers er alle elementer obligatoriske.
                     
                  DEL B
            
               Metadataelementet »kategori«
            
            1.   Kategori
            Angivelse af geodatatjenestens status for så vidt angår aktiverbarhed.
            Værdidomænet for dette metadataelement er som følger:
            1.1.   Aktiverbar (invocable)
            Geodatatjenesten er en aktiverbar geodatatjeneste.
            1.2.   Interoperabel (interoperable)
            Den aktiverbare geodatatjeneste er en interoperabel geodatatjeneste.
            1.3.   Harmoniseret (harmonised)
            Den interoperable geodatatjeneste er en harmoniseret geodatatjeneste.
            DEL C
            
               Instruktioner om multiplicitet og betingelser for metadataelementerne
            
            De nye metadata, som beskriver geodatatjenesten, omfatter de metadataelementer eller grupper af metadataelementer, der er anført i tabel 1.
            Metadataelementerne eller grupperne af metadataelementer skal være i overensstemmelse med den forventede multiplicitet og de dertil hørende betingelser, der er anført i tabel 1.
            Når der ikke er udtrykt nogen betingelse for et bestemt metadataelement, er det pågældende element obligatorisk.
            
               Tabel 1
            
            
               Metadata for aktiverbare geodatatjenester
            
            
                        Reference
                     
                     
                        Nye metadataelementer
                     
                     
                        Multiplicitet
                     
                     
                        Betingelse
                     
                  
                        1
                     
                     
                        Kategori
                     
                     
                        0..1
                     
                     
                        obligatorisk for en aktiverbar geodatatjeneste
                     
                  DEL D
            
               Yderligere krav til metadata anført i forordning (EF) nr. 1205/2008
            
            1.   Ressourcefinder
            Metadataelementet »ressourcefinder«, der er omhandlet i forordning (EF) nr. 1205/2008 skal også omfatte alle adgangspunkter fra geodatatjenesteudbyderen, og disse adgangspunkter skal være entydigt identificeret som sådanne.
            2.   Specifikation
            Metadataelementet »specifikation«, der er omhandlet i forordning (EF) nr. 1205/2008 skal også henvise til eller omfatte tekniske specifikationer (bl.a. — men ikke kun — den tekniske Inspire-vejledning (INSPIRE Technical Guidance), som den aktiverbare geodatatjeneste skal opfylde fuldt ud, og som tilvejebringer alle de nødvendige tekniske elementer (som kan læses af mennesker og i givet fald af maskiner), så den pågældende tjeneste kan aktiveres.«
         
      
   
   
      BILAG II
      
         
            »BILAG VI
            GENNEMFØRELSESBESTEMMELSER FOR AKTIVERBARE GEODATATJENESTERS INTEROPERABILITET
            DEL A
            
               Yderligere krav til metadata anført i forordning (EF) nr. 1205/2008
            
            1.   Betingelser for adgang og brug
            De tekniske begrænsninger, der gælder for adgang og brug af geodatatjenesten skal dokumenteres i metadataelementet »BEGRÆNSNING FOR ADGANG OG BRUG«, der er omhandlet i forordning (EF) nr. 1205/2008.
            2.   Ansvarlig part
            Elementet »ansvarlig part«, der er omhandlet i forordning (EF) nr. 1205/2008, skal mindst beskrive den varetagende ansvarlige organisation, som svarer til den varetagende ansvarlige part, der er omhandlet i forordning (EF) nr. 1205/2008.
            DEL B
            
               Metadataelementer
            
            3.   Identifikator for koordinatreferencesystemet
            Hvis det er relevant, listen over de koordinatreferencesystemer, der understøttes af geodatatjenesten.
            Hvert understøttet koordinatreferencesystem udtrykkes ved hjælp af en identifikator.
            4.   Tjenestekvalitet
            Dette er minimumstjenestekvaliteten som anslået af geodatatjenestens ansvarlige part, og som forventes at være gyldig i en tidsperiode.
            4.1.   Kriterier
            Dette er kriterierne, som målingerne refererer til.
            Værdidomænet for dette metadataelement er som følger:
            4.1.1.   Tilgængelighed (availability)
            Det beskriver andelen af tid, hvor tjenesten er tilgængelig.
            4.1.2.   Ydeevne (performance)
            Det beskriver, hvor hurtigt en anmodning til geodatatjenesten kan efterkommes.
            4.1.3.   Kapacitet (capacity)
            Det beskriver det maksimale antal simultane serviceanmodninger, der kan efterkommes med den garanterede ydeevne.
            4.2.   Måling
            4.2.1.   Beskrivelse
            Det beskriver målingen for hvert kriterium.
            Værdidomænet for dette metadataelement er fritekst.
            4.2.2.   Værdi (value)
            Det beskriver værdien af målingen for hvert kriterium.
            Værdidomænet for dette metadataelement er fritekst.
            4.2.3.   Enhed (unit)
            Det beskriver måleenheden for hvert kriterium.
            Værdidomænet for dette metadataelement er fritekst.
            DEL C
            
               Instruktioner om multiplicitet og betingelser for metadataelementerne
            
            Metadataene, som beskriver en interoperabel geodatatjeneste, omfatter de metadataelementer eller grupper af metadataelementer, der er anført i tabel 1.
            Metadataelementerne eller grupperne af metadataelementer skal være i overensstemmelse med den forventede multiplicitet og de dertil hørende betingelser, der er anført i tabel 1.
            Når der ikke er udtrykt nogen betingelse for et bestemt metadataelement, er det pågældende element obligatorisk.
            
               Tabel 1
            
            
               Metadata for interoperable geodatatjenester
            
            
                        Reference
                     
                     
                        Nye metadataelementer
                     
                     
                        Multiplicitet
                     
                     
                        Betingelse
                     
                  
                        1
                     
                     
                        Identifikator for koordinatreferencesystemet
                     
                     
                        1..*
                     
                     
                        Obligatorisk, hvis relevant
                     
                  
                        2
                     
                     
                        Tjenestekvalitet
                     
                     
                        3..*«
                     
                     
                         
                     
                  
      
   
   
      BILAG III
      
         
            »BILAG VII
            GENNEMFØRELSESBESTEMMELSER FOR HARMONISERINGEN AF INTEROPERABLE GEODATATJENESTER
            DEL A
            
               Karakteristika
            
            1.   Tjenestekvalitet
            For en harmoniseret geodatatjeneste skal sandsynligheden for tilgængelighed være 98 % af tiden.
            2.   Outputkodning
            En harmoniseret geodatatjeneste, som returnerer geografiske objekter omfattet af direktiv 2007/2/EF, skal kode disse geografiske objekter i henhold til nærværende forordning.
            DEL B
            
               Metadataelementer
            
            3.   Metadataelementet »aktivering«
            Metadataelementet »aktivering« dokumenterer den harmoniserede geodatatjenestes grænseflader og anfører endepunkterne med henblik på maskine/maskine-kommunikation.
            DEL C
            
               Instruktioner om multiplicitet og betingelser for metadataelementerne
            
            Metadataene, som beskriver en harmoniseret geodatatjeneste, omfatter det metadataelement eller den gruppe af metadataelementer, der er anført i tabel 1.
            Metadataelementet eller gruppen af metadataelementer skal være i overensstemmelse med den forventede multiplicitet og de dertil hørende betingelser, der er anført i tabel 1.
            Når der ikke er udtrykt nogen betingelse for et bestemt metadataelement, er det pågældende element obligatorisk.
            
               Tabel 1
            
            
               Metadata for harmoniserede geodatatjenester
            
            
                        Reference
                     
                     
                        Nye metadataelementer
                     
                     
                        Multiplicitet
                     
                     
                        Betingelse
                     
                  
                        1
                     
                     
                        Metadataelementet »aktivering«
                     
                     
                        1..*
                     
                     
                         
                     
                  DEL D
            
               Operationer
            
            1.   Liste over operationer
            En harmoniseret geodatatjeneste skal stille operationen, der er anført i tabel 2, til rådighed.
            
               Tabel 2
            
            
               Operationer for harmoniserede geodatatjenester
            
            
                        Operation
                     
                     
                        Funktion
                     
                  
                        Hent metadata om den harmoniserede geodatajeneste
                     
                     
                        Stiller alle nødvendige oplysninger om tjenesten til rådighed og beskriver tjenestens kapabilitet
                     
                  2.   Operationen »hent metadata om den harmoniserede geodatajeneste«
            2.1.   Anmodningen »hent metadata om den harmoniserede geodatajeneste«
            2.1.1.   Parametre for »hent metadata om den harmoniserede geodatajeneste«
            Parameteren for anmodningen »hent metadata om den harmoniserede geodatajeneste« angiver det naturlige sprog for indholdet af svaret »hent metadata om den harmoniserede geodatajeneste«.
            2.2.   Svaret på »hent metadata om den harmoniserede geodatajeneste«
            Svaret på anmodningen Hent metadata om den harmoniserede geodatatjeneste skal indeholde følgende parametersæt:
            
                        —
                     
                     
                        Metadata om den harmoniserede geodatatjeneste
                     
                  
                        —
                     
                     
                        Metadata om operationerne
                     
                  
                        —
                     
                     
                        Sprog.
                     
                  2.2.1.   Parametre for metadata om den harmoniserede geodatatjeneste
            Parametrene for metadata om den harmoniserede geodatatjeneste skal mindst omfatte INSPIRE metadataelementer for den harmoniserede geodatatjeneste, der er anført i denne forordning og i forordning (EF) nr. 1205/2008.
            2.2.2.   Parametre for metadata om »operationer«
            Parameteren »metadata om operationer« stiller metadata til rådighed om den harmoniserede geodatatjenestes operationer. Den skal som minimum give en beskrivelse af hver operation, herunder mindst en beskrivelse af de udvekslede data og netværksadressen.
            2.2.3.   Parameteren »sprog«
            Dette parametersæt skal omfatte to parametre:
            
                        —
                     
                     
                        Svarsprog-parameteren med angivelse af det naturlige sprog, som anvendes i parametrene for svaret på anmodningen hent metadata om den harmoniserede geodatatjeneste
                     
                  
                        —
                     
                     
                        Parameteren for »understøttede sprog« indeholdende en liste over de naturlige sprog, som understøttes af den harmoniserede geodatatjeneste.«